#### ИНСТИТУТ ЗА ЈАВНО ЗДРАВЉЕ- Н И Ш

Телефон 4226-448, 4226-384; Телефакс 4225-974; Пошт.фах 39

Булевар др Зорана Ђинђића 50, 18000 Ниш, Србија



Број: 07/1-193

Датум 30.04.2025. године

На основу члана члана 192. Закона о раду ("Службени гласник РС" бр.24/2005, 61/2005, 54/2009, 32/2013, 75/2014, 113/2017- одлука УС и 13/2017), чл. 7- 9 Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе („ Сл. гласник РС“ бр. 106/2018) и Одлуке о потреби за заснивање радног односа бр. 07/1-192 од 30.04.2025. године, В.Д. директора Института за јавно здравље Ниш расписује:

**ЈАВНИ ОГЛАС**

**за пријем у радни однос на неодређено време**

**са пуним радним временом**

**1. Оглашава се потреба за пријем у радни однос на неодређено време са пуним радним временом за послове:** **лабораторијски техничар** **у Центру за микробиологију у Института за јавно здравље Ниш, за једног извршиоца.**

**2. Опис послова:**

Врши узорковање биолошког материјала, припрема узорке, реагенсе, подлоге и опрему за микробиолошка испитивања.Припрема, одржава и врши контролу исправности лабораторијске опреме; Одржава културе микроорганизама.

Врши припрему и обраду болесничког и другог материјала у циљу микроскопског прегледа, као и примарно засејавање хранљивих подлога и сва пресејавања култура у току бактериолошке обраде материјала која су потребна за постављање адекватне микробиолошке дијагнозе. Обавља технички део послова у оквиру испитивања осетљивости микроорганизама на антимикробне лекове. По потреби обавља послове лабораторијског техничара на одељењу за пријем материјала Центра. Изводи имунодијагностичке реакције које се користе у бактериологији. Ради на припремми за рад на апаратима за молекуларну дијагностику и на аутоматизованим системима. Обавља све потребне административне послове везане за неометан рад лабораторије. Брине о опремељености лабораторије свим потребним потрошним и другим материјалом неопходним за њено правилно функционисање. Изводи лабораторијске анализе биолошког материјала, у складу са номенклатуром услуга на секундарном и терцијарном нивоу здравствене заштите и установама на више нивоа здравствене заштите; Ради фактуре о извшеним прегледима. По потреби учествује у теренским акцијама које се изводе у оквиру Центра. Придржава се мера заштите на раду и општих аката Института и кодекса пословног понашања запослених. Обавља и друге послове из домена рада Центра, у складу са стручном спремом/образовањем, знањем и радним способностима, по налогу начелника центра или шефа одељења, а због потреба процеса и организације рада (када је неопходно да се одређени послови заврше у року, због повећаног обима посла, због смањеног броја извршилаца, ради замене привремено одсутних радника или у другим случајевима када је потребно да се послови заврше без одлагања).За свој рад одговоран је главном техничару, шефу Одељења и начелнику Центра.

**Дужина пробног рада: шест месеци**

**Врста и степен стручне спреме:** средње образовање медицинске струке - лабораторијски техничар.

Додатна знања/ спити/ радно искуство:

* стручни испит
* лиценца
* најмање шест месеци радног искуства у наведеном звању

**3.Уз пријаву на оглас, која треба да садржи кратку биографију, адресу, контакт телефон и е-mail адресу, кандидати подносе следећа документа (оверене фотокопије):**

**- оверена фотокопија дипломе о завршеној школи (**средње образовање медицинске струке- лабораторијски техничар)

- **оверена фотокопија** уверења о положеном стручном испиту,

- лиценца,

**- извод из матичне књиге рођених,**

**- извод из матичне књиге венчаних (уколико су дипломе или уверења издати на девојачко презиме),**

**- уверење о држављанству,**

**- уверење да се против кандидата не води истрага и кривични поступак (потврду издаје суд), не старију од 6 месеци.**

Пријавом на оглас кандидат даје своју сагласност за обраду података о личности у сврхе избора за пријем у радни однос. Подаци се не могу користити у друге сврхе. Подацима рукује и податке обрађује Одељење за правне послове.

**4. Коначну одлуку о избору кандидата за пријем у радни однос, донеће директор Института за јавно здравље Ниш на основу извештаја Комисије, која ће обавити разговор са кандидатима.**

**5. Приликом заснивања радног односа кандидати су дужни да доставе лекарско уверење као доказ о здравственој способности за послове за које се заснива радни однос.**

**6. Рок за подношење пријаве је осам (8) дана од дана објављивања огласа на порталу Националне службе за запошљавање. Оглас ће бити објављен и на интернет страници Министарства здравља Републике Србије и Института за јавно здравље Ниш.**

7. Непотпуне и неблаговремене пријаве се неће разматрати.

8. Приложена документација за оглас неће се враћати кандидатима.

9. Обавештење о термину за обављање разговора пријављених кандидата који испуњавају услове огласа биће накнадно објављено на интернет презентацији Института за јавно здравље Ниш [www.izjz-nis.org.rs](http://www.izjz-nis.org.rs).

10. Кандидати који не буду изабрани неће бити посебно обавештени о резултатима огласа, обавештење о избору ће бити објављено на интернет презентацији Института.

11. Пријаве се подносе лично на писарници Института за јавно здравље Ниш или путем препоручене поште на адресу: Институт за јавно здравље Ниш, Булeвар др Зорана Ђинђића 5018000 Ниш, са напоменом “за оглас” и напоменом за које се радно место конкурише.

В.Д. ДИРЕКТОРА

\_\_\_\_\_\_\_\_\_\_\_\_\_\_\_\_

Проф. др Миодраг Стојановић